[image: ] Referat telefon-styremøte 15.juli 2020

Deltagere: Hanne Lynne, Tom Andersen, Per Erik Hagen, Ann Berit Sagedal, Mona Gåsbakk og Nadja Jensen.
 
Sakliste godkjent.
Referatsaker: 

Kontaktmøte DNT – referat utsendt. 

Auksjonen i DNT – status: 135 påmeldt som er mange! 
Erfaring fra Menhammars auksjon som var en suksess, gir god pekepinn på hvordan unghestene bør presenteres. Dette krever mye jobb av selger. Mange mangler egnet område for filming. Her kan det være en ide å kontakte et ridesenter i nærheten. Opplæring i budgiving fra DNT’s side bør etterlyses: Youtube – video?

Avlsstall: Hanne jobber med nettsted. Mange har meldt seg for å tilby oppstalling.

Travavl er invitert til Dnt’s generalforsamling som observatører enten til stede eller via livestream. Per Erik er der som delegat og Mona stiller enten live eller følger stream.

Hoppedivisjonen – tepper under kontroll.
 
Sak 1 – Avtale med Agria 

Tom orienterte om status. Medlemsnummer kreves av Agria for å oppnå rabatt og det står på giro for medlemskontigent. Rabatt på 5% er lik det andre organisasjoner oppnår. Lansering i slutten av august. Kontaktperson videre framover må oppnevnes.

Vedtak: Til orientering.

Sak 2 – Eksport av norske hester 

Tall fra DNT viser en sterk økning av eksporten av norskfødte varmblodshester. Økningen har de tre-fire siste årene vokst. I 2019 ble det solgt 120 hester ut av landet. Det er nesten 25 prosent av en årgang. Tallene viser to ting: Disse hestene er det interesse for i utlandet, og det er ikke attraktivt nok å beholde dem for norske løp. Vi lager altså hester som markedet ute vil ha. Det er i og for seg bra, men det er neppe ønskelig for norsk travsport. For å møte denne utviklingen må det bli mer attraktivt for hesteeierne å la de være i Norge. Premienivået er grunnleggende årsak. Nedgang i premier i årgangsløp. Her må vi se på innskuddsbeløp fra heste-eierne kontra utbetalt premie siste årene. 

Vedtak: Jobber videre for å styrke varmblodshestenes posisjon og spesielt premienivåene i årgangsløpene. 








Sak 3 – Ny lov om spillvirksomhet 

Vi har fått innspill om, og evt. i samarbeid med VB, å flagge konsekvenser av begrensninger i spill på hest og gjeninført totalisatoravgift. Målgruppen må i så fall være eksterne beslutningstagere. Det er høringsfrist tidlig høst. Det er estimert tap på 200 millioner i omsetning og følgelig nedgang i overføring til formål. Vi må engasjere oss for å belyse utfordringene dette vil medføre for oppdrettet.

Vedtak: Vi kontakter VB for å få til et samarbeid.


Sak 4 - Medlemskontakt 

Corona har stoppet fysisk kontakt og begrensninger i reisemuligheter. Tur er vanskelig å planlegge. 

Webinar med en foreleser er en ide, livestream via Facebook eller Youtube er muligheter. Mange ideer ble diskutert som auksjonsopplæring, veterinærkunnskap og stammeforskning. 

Vedtak: Til orientering
   

Referat: Nadja Jensen

